Á yén bə́ ngáyén Yohanân, mɔ́n Karéah ai bə́dzóē bəzimbi bə́sə̄ bə́ ngábə́ ai nyé ésāmbá, é bod bə́sə̄ bə́ ngábə́ ai Yismaɛ̂l bə́ ngátag fɔ́ɔ́ éyə́gan; 14é bod bə́sə Yismaɛ̂l a ngákə ai bɔ́ mīńkóm á Mitspa bə́ mān fɔ́ɔ́ dúgan ai mvús, bə́ ngákə ábə Yohanân, mɔ́n Karéah. 15Ńdɔ Yismaɛ̂l, mɔ́n Netanya, a ngátúb Yohanân ai bod mwom, a kə́lə́ á bɔ́n bə́ Amon. 16Ńdɔ Yohanân, mɔ́n Karéah, ai bədzóē bəzimbǐ yā bə́ wulugu ai nyé bə́ ngáman kóan é bod bə́sə Yismaɛ̂l, mɔ́n Netanya, a ngásɔ́ ai bɔ́ mīńkóm á Mitspa, á mvús yə nâ a wé yǎ Gedalias, mɔ́n Ahikam: fám, bod bítá, biníngá ai bɔ́ngɔ́, ai bəsíé bə́ ndá ǹkúkúmá yā bə́ ngásɔ́ ai bɔ́ á Gabaon. 17Ńdɔ̄ bə́ ngátíe ai dulu, bə́ tə́bə̄ á mvan yǎ Kimham, babi ai Bɛ́telehɛ́m, bə́ ngákə Égîptɛn, 18bə́ túbu oyǎb ai Bəkaldéan yǎ bə́ mbádaga, amú Yismaɛ̌l, mɔ́n Netanya, a ngáwé Gedalias, mɔ́n Ahikam, ényɔ́ ǹkúkúmá yǎ Babilón á ngātə́lē ńdzóe.